Marwale

Categoreye:Froumadjes
Li marwale, c' est on mol froumadje di vatche di l' Avenwès. Ene marwale, c' est dandjreus ossu ene trintche di ç' froumadje la.

 Ene ricete avou des marwales 
Coisses al môde di Tieraxhe
Çou k’ i fåt : (po cwate djins)
4 coisses di pourcea.
1 trintche di crou djambon
4 trintches di marwale
1 agnon fén discopecî
kékes coirnitchons et do pierzin (si on vout)
1 grande paile ou deus ptitès longowes (c’ est pus åjhey).
Çou k’ i fåt fé : 
Vos fjhoz cure les coisses dins l’ paile avou ene boune nukete di boure, deus munutes å long. Vos les rtournez deus munutes ; vos les rtournez ene deujhinme feye deus ôtès munutes, po k’ ele purdexhe ene bele coleur des deus costés.
So tchaekene, vos poizez do djambon discopecî.
Ladsu, vos poizez ene trintche di marwales, li spexheur a vosse convnance.
On finit pa l’ agnon, avou on pô d’ pierzin si on vout.
On fwait co cure 5 munutes, tot rascovrant l’ paile, po k’ les marwales fondexhe doûçmint.
Vos siervoz tot d’ shûte : ça node bon et on s’ rassapene.Gérard Avril,  l° 60, ivier 2011-2012.